

***Fundargerð stjórnar HSK mánudaginn 27. maí 2024 kl. 17:00***

Fundur haldinn í Selinu á Selfossi

Mætt: Guðríður Aadnegard, Helgi S. Haraldsson, Guðmundur Jónasson, Anný Ingimarsdóttir og Engilbert Olgeirsson.

Jón Þröstur Jóhannesson, Lárus Ingi Friðfinns Bjarnason, Gestur Einarsson og Guðrún Ása Kristleifsdóttir boðuðu forföll

Formaður bauð fundarmenn velkomna setti fundinn.

***Dagskrá fundarins:***

1. **Fundargerðir stjórnar HSK**

1.1 Fundargerð stjórnarfundar frá 22. apríl sl. – **Lögð fram og samþykkt.**

**2. Fundargerðir til kynningar – ekki neinar fundargerðir lagðar fram.**

**3. Málefni/upplýsingar milli stjórnarfunda (önnur en nefnd eru í öðrum dagskrárliðum)**

3.1 Búið er að undirrita samstarfssamning HSK og Arion banka.

3.2 Upplýsingar um merki HSK vegna fyrirspurnar um hönnuð – **Sigurður M. Sólmundarson hannaði merkið og það var hannað í tilefni af 60 ára afmæli HSK.**

3.3 Fyrri úthlutun Verkefnasjóðs HSK í ár. – **21 verkefni hlutu styrk, samtals kr. 1.936.000.**

3.4 Formaður HSK afhenti blakdeild Hamars styrk frá Verkefnasjóði HSK eftir að Íslandsmeistaratitill karlaliðs félagsins var í höfn í íþróttahúsinu í Hveragerði 30. apríl sl.

3.5 Stjórn Verkefnasjóðs ákvað veita Hákoni Þór Svavarssyni 120.000 kr. styrk úr sjóðnum, en hann er í Olympíuhóp ÍSÍ og á raunhæfa möguleika á að komast á leikana í París í sumar.

3.6 Heimsókn starfsmanna grænlenska Íþróttasambandsins 9. maí. – **Átta einstaklingar komu í heimsókn,**

**framkvæmdastjóri HSK og varaformaður HSK hittu þau og sögðu þeim frá HSK og Umf. Selfoss. Þau skoðuðu einnig íþróttaaðstöðuna á Selfossi.**

3.7 Ljósleiðaratenging er nú komin í sal og öll herbergi í Selinu. Þá ákvað hússtjórn að kaupa nýja uppþvottavél.

3.8 Kynningarfundur starfshóps um stöðu og réttindi afreksíþróttafólks var haldinn 30. apríl. - **Var bæði haldinn á Teams og staðarfundur.**

3.9 Það hafa 31 félag hafa skilað starfsskýrslu, en skilafrestur rennur út 31. maí. **53 félög innan HSK eiga að skila skýrslu í ár.**

**4. Aðalfundir, þing, afmæli og ráðstefnur ofl.**

4.1 Boð á ársþing Judósambands Íslands í Íþróttamiðstöðinni í Laugardal 2. júní kl 11:00. Stjórn hvers héraðssambands, sem hefur judo innan sinna vébanda, á rétt á einum fulltrúa með málfrelsi og tillögurétt en án atkvæðisréttar. – **Lagt fram til kynningar.**

4.2 Áður boðuðu Skotþingi var frestað og verður það haldið í Íþróttamiðstöðinni í Laugardal 8. júní kl. 11:00. – **Lagt fram til kynningar.**

4.3 Boð á ársþing Badmintonsambands Íslands 10. júní kl. 17:00 í Íþróttamiðstöðinni í Laugardal. Stjórn hvers héraðssambands þar sem badminton er stundað á rétt á einum fulltrúa. - **Lagt fram til kynningar.**

4.4 Boð á Vorfund UMFÍ laugardaginn 8. júní kl. 11:00. Fundurinn fer fram samhliða Landsmóti 50+ í Vogum á Vatnsleysuströnd. Tilkynna þarf þátttöku fyrir 31. maí. - **Fjórir** a**ðalmenn stjórnar HSK og framkvæmdastjóri hafa áhuga á að mæta.**

4.5 Ráðstefnan *Ungt fólk og lýðræði* verður haldin á Reykjum í Hrútafirði 20. – 22. september nk. – **Lagt fram til kynningar.**

**5. Bréf til afgreiðslu og/eða kynningar**

5.1 Tölvupóstur frá ÍSÍ, dagsettur 26. apríl sl., er varðar ársreikning ÍSÍ 2023, sem nú má sjá á heimasíðu ÍSÍ.

5.2 Tölvupóstur frá ÍSÍ dagsettur 15. maí sl., þar sem vakin er athygli á nýjum lögum um farsæld barna.

5.3 Tölvupóstur frá ÍSÍ dagsettur 22. maí sl., þar sem fram kemur að stjórnir ÍSÍ og UMFÍ hafi ákveðið að breytingar á lottóreglugerðum ÍSÍ og UMFÍ taki gildi miðað við 1. júlí 2024 og greiðslur samkvæmt þeim hefjist í byrjun ágúst. Fram að því verður greitt í samræmi við fyrirkomulag síðustu ára. Útbreiðslustyrkur ÍSÍ til íþróttahéraða verður með sama hætti miðaður við fyrstu sex mánuði ársins. Upphaflega áttu reglugerðirnar að taka gildi 1. apríl, en var frestað til 1. maí og svo nú til 1. júlí.

5.4 Bréf frá UMFÍ, dagsett 22. maí, er varðar samþykkt stjórnar UMFÍ um lottógreiðslur til sambandsaðila UMFÍ, sbr. það sem fram kemur í lið 5.3 hér að ofan.

**6. Annað aðsent efni til kynningar**

6.1 Úrslit héraðsmóta, sjá [www.hsk.is](http://www.hsk.is).

6.2 Ársreikningur Akstursíþróttafélags Hreppakappa 2023.

6.3 Skjálfti, upplýsingarit Knattspyrnudeildar Umf. Selfoss.

6.4 Fréttir/fréttabréf frá HSK, ÍSÍ og UMFÍ.

**7. Aðalfundir sérráða HSK**

7.1 Aðalfundur glímuráðs HSK 5. mars 2024.

7.2 Aðalfundur frjálsíþróttaráðs HSK 22. apríl 2024.

**8. Nefndir skipaðar af stjórn**

8.1 Valnefnd vegna kjörs á Íþróttamanni HSK. Það vantar að tilnefna einn varamann í stað Olgu Bjarnadóttur sem gefur ekki kost á sér. Aðrir tilnefndir gefa kost á sér. – **Nefndina skipa: Guðríður Aadnegard, Anný Ingimarsdóttir, Gestur Einarsson, Ragnar Sigurðsson og Þórir Haraldsson. Til vara eru Lárus Ingi Friðfinns Bjarnason og Guðmundur Jónasson.**

8.2 Unglingalandsmótsnefnd HSK vegna þátttöku á ULM 2024. Þau sem tilnefnd voru á síðasta stjórnarfundi eru öll tilbúin að starfa í nefndinni. **Nefndina skipa:** **Helga Kolbeinsdóttir, formaður, Heiða Pálrún Leifsdóttir, Marinó Fannar Garðarsson, Anný Ingimarsdóttir og Guðrún Ása Kristleifsdóttir. Þá mun Guðrún Tryggvadóttir vera nefndinni innan handar.**

**9. Svæðisskrifstofur íþróttahreyfingarinnar**

9.1 Farið yfir stöðu mála – **Lítið að frétta af þeim málum en stjórnarmenn hafa frétt að það sé jafnvel búið að ráða starfsmenn, en ekki hafa komið neinar upplýsingar frá ÍSÍ og UMFÍ, þrátt fyrir fyrirspurnir þar um.**

**10. Fjárframlag frá UMFÍ**

10.1 Hvernig getur HSK og USVS nýtt skilyrt 300.000 kr. framlag frá UMFÍ sem nýta á í samstarf og samvinnu þessa sambanda, sbr. gjafabréf sem barst með jólakorti fyrir síðustu jól.

10.2 Rætt hefur verið um heimsókn okkar til USVS eða hugsanlega sameiginlega kynnisferð HSK og USVS til Vestmannaeyja. – **Stjórn HSK telur að það sé ekki tímabært að fara í heimsókn** **og ræða samstarf þegar ekki er vitað hvernig þessar svæðisskrifstofur verða. Allir fundarmenn sammála um að bíða með heimsóknir og þar af leiðandi að nýta framlag frá UMFÍ, þar til málin skýrast með svæðisskrifstofurnar.**

**11. Bikarasafn HSK í Selinu – Skoða þarf hvað á að gera við bikara sem til eru, þeir taka mikið pláss og HSK deilir Selinu með öðrum félagasamtökum þannig að það er ekki mikið pláss.**

**12. Skrifstofa HSK og sumaropnun – Rætt um að hafa fyrirkomulag eins og undanfarin ár, Guðrún**

**Tryggvadóttir er tilbúin að sinna sumarafleysingum eins og verið hefur á meðan framkvæmdastjóri verður í sumarfríi. Mikilvægt að auglýsa á heimasíðu hvenær skrifstofan er opin og benda jafnvel á netfang sem hægt er að senda á ef erindi þola ekki bið.**

**13. Næsti stjórnarfundur –Ákveðið að hann verði um miðjan ágúst, fyrr ef þurfa þykir.**

**Fundi slitið kl. 18:40**

*Anný Ingimarsdóttir, fundarritari*